<classify> MAREGESI PAUL-DODOMA MBUNGE wa Mtama, Nape Nnauye CCM, amezungumzia kwamara ya kwanza tukio la kutishiwa bastola lililotokea jijini Dar es Salaam,miaka miwili iliyopita. Nape alizungumzia tukio hilo bungeni juzi usiku,wakati Bunge lilipokuwa limekaa kama kamati kujadili bajeti ya Wizara ya Mamboya Ndani ya Nchi ya mwaka wa fedha wa 20192020. Pamoja na mambo mengine, Nape aliwasilisha hoja hiyowakati wabunge walipokuwa wakijadili hoja ya Mbunge wa Iringa Mjini, PeterMsigwa Chadema, aliyekuwa ameondoa shilingi kwenye mshahara wa waziri baadaya kutoridhishwa na majibu ya Serikali kuhusu wananchi wanaouawa, wanaopotea,wanaopigwa risasi na wanaoteswa katika mazingira ya kutatanisha. Mwenyekiti, hili tukio la mimi kutishiwa kwabastola limekuwa likisemwa sana, lakini ni muda mrefu nimekuwa kimya kwa miakamiwili sasa. Mwenyekiti, kwa kweli kufanya siasa katika maishaya watu si busara kabisa. Nakumbuka siku natishiwa, alikuwepo OCD wa wilaya,alikuwapo RPC, lakini kwa bahati mbaya tangu tukio hilo litokee, hakuna hatuazozote zilizochukuliwa dhidi ya aliyehusika ingawa anajulikana. Aliyeninyooshea bastola namfahamu, lakini tanguwakati huo hakuna hatua zozote alizochukuliwa kama nilivyosema. Binafsi naamini mtu huyo hakutumwa na Serikali balialifanya vile kwa ujinga wake. Kwa hiyo naiomba Serikali ijitenge na matukio yaaina hii na wale inaowatuma wawe wanafanya mambo kwa kutumia akili, alisemaNape na kukaa. Awali, Msigwa alipokuwa akiwasilisha hoja yake,aliitaka Serikali itoe taarifa za watu waliowahi kupigwa risasi, kuteswa nawaliowahi kutekwa katika mazingira ya kutatanisha. Kwa mujibu wa Msigwa, kitendo cha Serikali kukaakimya juu ya matukio hayo, kinatia shaka jinsi inavyoshughulikia matukio hayona kwamba ukimya huo unachochea mwendelezo wa matukio hayo. Katika hoja hiyo, Msigwa, aliungwa mkono na baadhiya wabunge wa Chadema wakiwamo Esther Matiko wa Tarime Mjini, Joseph Selasiniwa Rombo, John Heche wa Tarime Vijijini, Sofia Mwakagenda wa Viti Maalumu naAlly Salehe wa Malindi CUF. Hata hivyo, Mbunge wa Serengeti kupitia CCM, ChachaRyoba, aliwashangaa wabunge wa Chadema kwa kile alichosema kwamba pamoja nakutaka Serikali ieleze hatua ilizochukua juu ya matukio mbalimbali ya uhalifu,wao walimficha dereva wa Mbunge wa Singida Mashariki, Tundu Lissu Chadema,wakati ndiye shahidi muhimu katika tukio la mbunge huyo kupigwa risasi mjiniDodoma. Akizungumzia mjadala huo, Waziri wa Mambo ya Ndaniya Nchi, Kangi Lugola, alisema matukio yote ya uhalifu nchini yamekuwayakifunguliwa majalada kwa ajili ya kuyafanyia kazi kabla hatua nyinginehazijachukuliwa. Kutokana na hali hiyo, aliwataka wabunge wasiwe nawasiwasi kwa kuwa hakuna kiongozi yeyote anayefurahi pindi watu wanapofanyiwauhalifu wa aina mbalimbali. Katika hatua nyingine, Kangi alizungumzia kauli yawatapigwa hadi watachakaa iliyotolewa hivi karibuni na Kamanda wa Polisi, Mkoawa Dodoma, Gilesi Muroto, alipozungumzia maandamano yaliyopangwa na wanachamawa Chama cha ACT-Wazalendo hivi karibuni. Kuna waheshimiwa hapa wanalalamikia kauli yaKamanda Muroto aliposema watapigwa hadi watachakaa. Hiyo si kauli mbaya hata kidogo, hiyo ni kauli yakipolisi ila wasiokuwa askari hawawezi kuielewa ndiyo maana wanalalamika,alisema Kangi. Akizungumzia mikutano ya hadhara ya kisiasa namikutano ya ndani, Kangi alisema wapinzani wanalilaumu Jeshi la Polisi kwambalinawanyanyasa na kukipendelea Chama Cha Mapinduzi CCM kwa kuwa hawatakikufuata sheria. Kutokana na hali hiyo, alimwagiza Mkuu wa Jeshi laPolisi Nchini IGP, Simon Sirro, aendelee kudhibiti mikutano yoteitakayoitishwa bila kufuata utaratibu.  <topic>: kitaifa 